projecte-aina/catalan_government_crawling huggingface dataset:
Les empreses catalanes interessades en el mercat nigerià trobaran oportunitats de negoci especialment destacades en quatre àmbits:
Agricultura: El sector agrícola representa entre el 20 i 30% del PIB de les economies d'Àfrica de l'Oest i Central, i la necessitat de modernitzar el seu sistema agrícola tradicional representa una oportunitat per a les empreses que es vulguin internacionalitzar en aquest país.
En concret, destaquen les oportunitats en maquinària agrícola, know-how per a la producció de llavors, fertilitzants, insecticides, protectors i tècniques de reg.
Indústria farmacèutica: L'Àfrica occidental importa entre el 60% i el 80% del seus medicaments.
És un sector estratègic per aquests mercats que volen intentar estimular la producció local i les col·laboracions amb empreses estrangeres per millorar la seva tecnologia.
Els països més avançats de la zona en la producció farmacèutica són Nigèria i Ghana.
Nigèria agrupa el 60% de la producció farmacèutica a la zona ECOWAS i té una base industrial força desenvolupada (la segona del continent després de Sud-àfrica).
Energia i recursos: El desenvolupament del sector petroli i gas up i downstream, així com la demanda creixent d'energia tradicional i alternativa, obre la porta a oportunitats i necessitats de know-how i tecnologia en el sector energia.
El desenvolupament del sector petroli i gas en aquests països requereix un suport tecnològic i d'expertesa en molts casos no disponible localment.
Química i plàstics: La gran majoria dels productes químics a l'Àfrica occidental s'importen, a causa de la baixa producció local que es limita a detergents, productes cosmètics, pintura i fertilitzants a un nivell bàsic.
En concret, es detecten com a oportunitats els productes següents: fertilitzants, pesticides, productes químics per al tractament d'aigua, química industrial i química per a la construcció.
Les exportacions catalanes han crescut un 15% el mes de maig en termes interanuals i han assolit els 6.347,5 milions d'euros.
Es tracta del mes de maig amb més exportacions de tota la sèrie històrica, amb un creixement superior al de la mitjana de la Unió Europea (+13,8%) i al registrat per països com Alemanya (+14,1%), Itàlia (+13,1%) o França (+9,2%).
Aquest mes de maig les vendes catalanes han representat el 25% del total d'exportacions de l'Estat espanyol.
Segons dades del Ministeri d'Economia i Competitivitat, els sectors que han actuat com a tractors de les vendes a l'exterior de Catalunya el mes de maig han estat els productes químics, que han assolit els 1.706,6 milions d'euros (amb un creixement del 17,9% interanual), els béns d'equip (1.130,3 milions d'euros, creixement 8,5%) i l'automoció (974,9 milions d'euros, un creixement 6,6%).
Les exportacions han augmentat a les quatre demarcacions, amb creixements rellevants sobretot a Tarragona i Girona:(18%).
Pel que fa al període gener-maig, les vendes de Catalunya a l'exterior sumen 29.505,3 milions d'euros i acumulen un creixement del 10,4% en termes interanuals, també amb augments a les quatre demarcacions: Barcelona (+8,9%), Girona (+12,7%), Lleida (+15,9%) i Tarragona (18%).
Aquest mes de maig les vendes catalanes han representat el 25% del total d'exportacions de l'Estat espanyol
Les exportacions catalanes han registrat un creixement del 9,5% el primer semestre del 2017 en comparació amb el mateix període de l'any passat i han assolit els 35.640 milions d'euros.
Es tracta del millor primer mig any de tota la sèrie històrica.
Així, el creixement del 9,5% registrat a Catalunya en el període gener-juny és superior al de la mitjana de la Unió Europea (7,9%) i al de països com Itàlia (+8%), Alemanya (+6,1%) o França (+3,5%).
Amb aquests resultats, durant el primer mig any, les vendes de Catalunya a l'exterior representen el 25,3% del total d'exportacions de l'Estat espanyol.
A nivell sectorial, segons dades del Ministeri d'Economia i Competitivitat, les exportacions catalanes han estat liderades el primer semestre pels productes químics (que han assolit les 9.329 milions d'euros i han crescut un 8,2% en comparació amb el primer mig any del 2016).
També destaquen les vendes a l'exterior dels béns d'equip (6.266 milions d'euros, +1,6%) i l'automòbil (5.607 milions d'euros, +5,8%).
En aquest període, les exportacions han registrat creixements rellevants a les quatre demarcacions catalanes: Barcelona (+7,5%), Girona (+14,2%), Lleida (+13,5%) i Tarragona (+20,5%).
Les últimes dades publicades fan referència al mes de juny.
Aquest mes les exportacions han crescut un 5,6% en comparació amb el mateix mes de l'any 2016 i han assolit els 6.134,5 milions d'euros, la xifra més elevada de la sèrie històrica en un mes de juny.
També han registrat creixements les quatre demarcacions catalanes: Barcelona (+1%), Girona (+21,8), Lleida (+5%) i Tarragona (+35,3%).
Durant el mes de juny les exportacions han crescut un 5,6% en comparació amb el mateix mes de l'any 2016 i han assolit els 6.134,5 milions d'euros
Aquí pots veure el vídeo de la sessió.
Aquí pots veure la presentació Ciberseguretat, de Juan Caubet, EURECAT.
Aquí pots veure la presentació Hi+Card, d'Ainhoa Raso, TDDS.
Participa en aquest seminari en línia i descobriràs més sobre la ciberseguretat i la seva implantació en l'àmbit traveltech.
Enfront l'actual situació de pandèmia global, és més important que mai assegurar les dades dels usuaris.
El sector turístic és el tercer sector que rep més ciberatacs a escala mundial i és per aquest motiu que cal conèixer quines eines tenen les empreses del sector al seu abast.
En aquesta sessió descobriràs aquestes eines i un exemple d'aplicació de la tecnologia Blockchain en traveltech: hi+Card, una de les solucions que l'OMT (Organització Mundial del Turisme) està recolzant per reduir l'impacte de la Covid-19 i ajudar a la recuperació del turisme.
Conèixer més sobre la ciberseguretat i la seva implantació en l'àmbit traveltech.
Una empresa o un agent de l'entorn TIC Turisme.
Anna Monjo, gestora de projectes de dinamització de clústers, ACCIÓ
Ainhoa Raso, VP d'innovació i nous desenvolupaments, Tourism Data Driven Solutions (TDDS)
Les exportacions catalanes han registrat un creixement del 5% el juliol en comparació amb el mateix mes de l'any passat i han assolit els 6.069,1 milions d'euros.
Aquest juliol les vendes catalanes a l'exterior han representat el 27,4% del total d'exportacions de l'Estat espanyol.
Els sectors que han concentrat el gruix de les exportacions de Catalunya el mes de juliol han estat, segons dades del Ministeri d'Economia i Competitivitat, els béns d'equip (que han assolit els 1.103,4 milions d'euros, un creixement del 5,1%), l'automoció (971,8 milions d'euros, +3,6%) i els productes químics (1.546,7 milions d'euros, +2,2%).
Pel que fa al període gener-juliol, les vendes de Catalunya a l'exterior sumen 41.708,8 milions d'euros, un creixement del 8,8% en termes interanuals.
Es tracta d'un creixement superior al de la mitjana de la Unió Europea (+7,8%) i al de països com Itàlia (+7,6%), Alemanya (+6,4%) o França (+3,6%).
De fet, les exportacions acumulades des d'inici d'any han crescut a les quatre demarcacions catalanes: Barcelona (+6,8%), Girona (+13,4%), Lleida (+9,8%) i Tarragona (20,6%).
Els sectors que han concentrat el gruix de les exportacions de Catalunya el mes de juliol han estat els bens d'equip, l'automoció i els productes químics
L'est del continent africà viu un procés de creixement demogràfic amb població eminentment jove i en edat de treballar.
Amb una classe mitjana creixent i un procés d'urbanització molt important, les oportunitats per a les empreses catalanes brollen en el desenvolupament d'infraestructures i habitatges, especialment gràcies als fons multilaterals del Banc Mundial, el Banc Africà de Desenvolupament o la Comissió Europea.
Kenya és el hub de la regió, el seu punt d'entrada i la plataforma per accedir a tot el conjunt de mercats de la zona.
Sumant-hi Etiòpia, amb més de 100 milions d'habitants, es tracta d'una àrea geogràfica de 300 milions de persones.
Robert Bach, director de l' Oficina Exterior d'ACCIÓ a Nairobi, repassa totes les oportunitats i característiques d'aquests mercats.
Una zona on les empreses catalanes poden gaudir de serveis a mida des d'aquesta oficina com la identificació de socis locals.
"Del Marroc sempre parlem de l'eix atlàntic: Tànger-Rabat-Casablanca; però també hi ha moltes opcions a l'eix mediterrani".
Shan Elasri, director de l' Oficina Exterior d'ACCIÓ a Casablanca, ressalta el potencial de ciutats i zones menys conegudes del país nord-africà.
Al voltant de l'eix mediterrani, el que dibuixen ciutats com Tànger, Tetuan, Alhucemas, Nador i Oujda; creixen les oportunitats per a les empreses catalanes al mateix ritme que es desenvolupa la seva economia.
"Són ciutats de les que costa trobar informació, però que s'han de desenvolupar per ordre reial i hi ha bones perspectives", insisteix Elasri durant una de les sessions del Focus Àfrica & Pròxim Orient.
"Potser és poc madur per a alguns sectors, però en pocs anys serà una zona molt desenvolupada", afegeix.
El director d'ACCIÓ a Casablanca apunta que el Marroc compta amb una estratègia per impulsar nou sectors; d'entre els quals "els quatre més importants són l'agricultura, el turisme, la indústria i les energies renovables".
Des de les primeres inversions impulsades pel monarca Mohammed VI l'any 2003, l'eix mediterrani ha vist néixer les primeres autovies i ferrocarrils.
Alhora, es treballa per aconseguir el tractament d'aigua potable i el desenvolupament de noves zones turístiques.
"En general fan falta indústria i infraestructures", resumeix Elasri.
A la ciutat d'Oujda, per exemple, la més propera a la frontera amb Algèria; "hi ha infraestructures tallades perquè la frontera està tancada.
Però és una situació que s'ha d'acabar corregint", apunta.
En sectors com l'agroindústria, "les empreses locals necessiten ajuda en la transformació de les matèries que extreuen", apunta Elasri.
En aquest sentit, les empreses catalanes hi poden exportar eines i la seva experiència i coneixement.
A Alhucemas, per exemple, "falten empreses que creïn línies de producció, maquinària i processament.
D'altra banda, el sector turístic té en l'eix mediterrani del Marroc una zona de creixement amb el desenvolupament de dos grans projectes: Marchica Med i el Gran Balneari a Saïdia.
Tant els operadors turístics, com les constructores o el sector contract per al seu abastiment hi poden jugar un paper important.
"S'estan fent grans infraestructures per atreure turisme nacional i estranger.
Va començar a Tànger perquè el turisme local no anés cap a la Costa del Sol i ara es vol ampliar l'oferta", apunta Elasri sobre els plans d'engegar centres d'oci i parcs d'atraccions a la regió.
Aquí pots veure la presentació de la sessió.
Aquí tens l'enllaç al vídeo de la sessió.
Participa en aquesta sessió on-line per conèixer quines oportunitats internacionals estan sortint en relació amb COVID-19 i quin paper hi juga la compra pública d'innovació.
Coneixeràs com s'aplica aquest instrument als països del nord d'Europa de la mà de l'oficina exterior d'ACCIÓ a Copenhaguen i amb dues empreses, 8WIRES i EURECAT, que han aconseguit un contracte important a Suècia, relacionat amb l'empoderament dels malalts hospitalitzats, cuidadors i familiars.
En una segona part, l'oficina de Londres ens explicarà com funciona la compra pública d'innovació al Regne Unit i veurem diverses oportunitats obertes actualment i relacionades amb la COVID-19.
I finalment des de l'oficina de Washington ens mostraran quina vigilància es fa als EUA i al Canadà, per part dels organismes internacionals, públics i privats i veurem algunes oportunitats més.
Conèixer millor l'instrument de compra pública d'innovació i les oportunitats internacionals obertes actualment i relacionades amb la COVID-19.
Una empresa o centre tecnològic amb solucions relacionades amb la COVID-19, o una entitat pública interessada a conèixer exemples de compra pública d'innovació en altres països.
Catalunya exporta principalment peces de vestir (10,7%), productes de maquinària (10,2%), i productes farmacèutics (10,1%) el 2018.
Oportunitats per a empreses catalanes a Colòmbia
Per la seva ubicació equatorial i el seu clima, Colòmbia disposa de gran potencial per a les energies renovables a partir d'aigua, vent, sol i residus de biomassa.
En l'actualitat, el Govern colombià esta incentivant l'energia solar i eòlica amb desgravacions, perquè esdevinguin un 15% de la producció en els pròxims cinc anys.
Colòmbia entra en una fase d'estabilitat política que suposarà un increment en la producció agroindustrial.
El país està altament vinculat amb el sector, ja que tradicionalment ha sigut un país productor orientat a les matèries primeres.
Colòmbia ofereix oportunitats significatives d'inversió en agroindústria gràcies a la seva disponibilitat de terres, característiques climàtiques i recursos hidràulics.
Per tant, requereix tecnologia, béns, maquinària i biotecnologia verda per al desenvolupament del sector.
Colòmbia disposa d'una producció significant de petroli i d'una indústria d'hidrocarburs.
Amb tot, la indústria demanda productes químics d'altes prestacions que optimitzin els processos productius i respectin el medi ambient.
Ja que no existeix una producció nacional, la pràctica totalitat dels productes de salut i instruments mèdics s'importen.
S'està promocionant el sector turisme de salut amb un creixement del 23% anual, en principi per a tractaments d'estètica, però també per a altres tipus d'intervencions quirúrgiques més complexes.
El turisme és un sector en creixement constant des del canvi d'imatge del país.
En el darrer any, el nombre de turistes va augmentar el 28,27% i va assolir una xifra total de 6,5 milions de visitants.
Aquest fet es tradueix en una forta inversió en construcció d'hotels i la compra de productes i béns d'equip per al canal horeca.
El 2018 Catalunya hi va exportar principalment vehicles (18,6%), carn de porc (15,6%) i peces de vestir (12,4%).
Oportunitats per a empreses catalanes a Croàcia
El sector alimentari és el més important de la indústria manufacturera croata, ja que és el que té la facturació més elevada i el que genera més ocupació.
La indústria manufacturera del sector alimentari està formada per més de 3.000 empreses que donen feina a més de 65.000 treballadors.
Al voltant del 90% de la demanda d'equipament mèdic es satisfà mitjançant la importació, que va registrar un augment durant els últims anys.
Actualment està en xarxa el projecte de modernització per a la racionalització del sistema sanitari i de la xarxa hospitalària.
El sector turístic a Croàcia representa el 18% del PIB del país.
Tanmateix, la seva infraestructura turística, relativament escassa i obsoleta, exigeix una inversió creixent.
Segons l'Estratègia de Desenvolupament del Turisme 2020, es preveu una inversió de 7.500 milions d'euros fins al 2020, amb un augment significatiu de places hoteleres així com de la seva qualitat.
Les exportacions catalanes el 2018 es van situar en els 555,4 milions d'euros, essent els principals productes comercialitzats els naps farratgers (13,9% del total), els aparells i material elèctric (12,6%) i perfumeria i cosmètica (10,2%).
Oportunitats per a empreses catalanes als Emirats Àrabs Units
L'afluència de visitants estrangers, de negocis i oci, està impulsant la demanda d'aliments envasats als Emirats Àrabs Units.
L'alta prevalença de malalties cròniques com ara l'obesitat, la diabetis i la hipertensió s'ha traduït en la demanda d'aliments baixos en greix, orgànics i lliures de gluten.
Per satisfer la seva demanda d'electricitat i per incorporar les energies renovables d'una manera rendible i sostenible, l'objectiu del país és atraure 100.000 milions de dòlars d'inversió en projectes d'energies alternatives i sostenibles per a l'any 2020.
De fet, és el primer país de la regió que ha establert objectius d'energies renovables tangibles.
El projecte 2021 del país il·lustra la necessitat de desenvolupar fonts d'energia sostenibles a llarg termini com a pilar fonamental per al futur.
Els Emirats Àrabs Units es presenten com un país d'oportunitats per a les empreses catalanes de l'àmbit de les smart cities, ja que Dubai ha creat un programa de transformació a gran escala per esdevenir una de les ciutats més intel·ligents del món.
Destaca en aquest àmbit la iniciativa Smart City Dubai, que té com a objectiu fomentar la col·laboració entre els sectors públic i privat.
Els Emirats Àrabs Units tenen un ric patrimoni cultural, diversitat natural i infraestructura desenvolupada per continuar sent un fort competidor en el mapa turístic mundial.
Abu Dhabi s'orienta cap al turisme cultural, ja que en aquest lloc s'estan situant la majoria de museus internacionals.
Per la seva banda, Dubai té com a principal objectiu atraure 20 milions de visitants amb l'Expo 2020.
Les exportacions catalanes representen el 29,3% de les exportacions de l'Estat espanyol a Kenya, principalment d'aparells i material elèctric (30,9%), maquinària (11,9%) i productes químics (8,0%).
Oportunitats per a empreses catalanes a Kenya
Kenya ha estat el segon país africà a prohibir la fabricació, la comercialització i l'ús de les bosses de plàstic.
El reciclatge dels residus, encara en un estadi molt embrionari, presenta oportunitats de negoci per als subministradors de maquinària i tecnologies innovadores.
L'aportació de l'agricultura al PIB del país continua sent molt important, amb un 32,9%, i representa el 65% de les exportacions.
És un sector estratègic per al país i existeix una clara voluntat d'expandir-lo a través d'una major productivitat i producció de productes de major valor afegit.
Existeixen, doncs, nombroses oportunitats en el camp de l'agricultura i l' agroprocessing.
Existeixen oportunitats en el desenvolupament d'infraestructures i en materials gràcies a la demanda d'habitatges i al creixement del sector, que inclou obres noves però també la recuperació o reconstrucció de les ja existents.
Una de les oportunitats és la següent: en el marc de l'estratègia Kenya 2030, el sector públic està posant en marxa un programa de desenvolupament d'infraestructures, que inclou des de projectes de carreteres, ferrocarril, ports i aeroports.
La indústria kenyana necessita equipaments i tecnologies per poder fabricar localment i substituir les importacions, la qual cosa genera oportunitats per a socis tecnològics.
L'expansió industrial ha de generar oportunitats per a empreses especialitzades en tecnologies, maquinària, equipament per a la industria, així com formulacions, matèries primeres i semiprocessades, ingredients i enginyeria i know-how industrial
La instal·lació de la banda ampla i la fibra òptica ha millorat significativament la connectivitat de Kenya i les perspectives de creixement del sector.
El turisme és una de les indústries més importants de Kenya.
El Govern vol doblar el nombre de turistes, així com els ingressos que generen, diversificant la seva procedència i l'oferta turística del país, incrementar les pernoctacions i augmentant el nombre de places en allotjaments turístics de segment alt.
Com a projectes emblemàtics destaquen les ciutats ressort, la construcció de nous hotels, la millora d'infraestructures de parcs naturals o la promoció del turisme mèdic.
Les exportacions catalanes a Xile assoleixen els 394,1 milions d'euros el 2018.
Catalunya exporta principalment a Xile aparells i material elèctric (17%), perfumeria i cosmètica (12,7%) i maquinària (11,4%)
La indústria alimentària és una de les més grans i potents de Xile i una de les més modernes i innovadores de l'Amèrica Llatina.
Xile mira el futur i busca nous nínxols de mercat dins del negoci de l'alimentació.
En aquest sentit, està potenciant la producció d'ingredients funcionals amb especial èmfasi en aquells que provenen de fruites autòctones del país.
Existeixen, doncs, oportunitats per a empreses catalanes que desenvolupin metodologies i projectes concrets de nous ingredients
Xile és el país més atractiu per a la inversió en la indústria biofarmacèutica a Amèrica del Sud.
El país té la vocació de convertir se en un pol d'innovació en aquesta matèria.
Tot i que la despesa en recerca i desenvolupament és inferior a la mitjana de l'OCDE, aquests recursos s'invertiran de manera estratègica i en línia amb un pla general per situar Xile com a centre regional d'R+D.
El Govern de Xile ha desenvolupat un full de ruta per al camp energètic per al 2050, que garanteix, entre altres propostes, la seguretat i la qualitat del subministrament elèctric.
Les transmissions elèctriques suposen una oportunitat per a les empreses catalanes, ja que el govern aposta per crear una xarxa elèctrica forta i segura a tot el país.
Periòdicament, es fan licitacions públiques internacionals en les quals poden participar actors de diferents països.
L'economia xilena és de les més innovadores de la regió.
Els nombrosos acords de lliure comerç que Xile té amb altres països del món, fa que necessiti millorar la competitivitat de les seves empreses a través d'una millora dels seus processos productius i la incorporació de tecnologies associades a la indústria 4.0.
Xile està immers en una etapa de reconversió industrial i diversificació productiva de subsectors com ara la foneria, a causa de la contracció del sector miner.
En sectors com aquest i en d'altres, necessiten assessorament i maquinària per reconvertir els processos productius.
Aquells sectors on la mà d'obra és encara intensiva, necessiten de maquinària per poder millorar la seva competitivitat.
Xile ha de millorar les experiències de turisme incrementant la intel·ligència de la seva gestió, sostenibilitat i coneixement.
Per millorar les experiències dels turistes i el desenvolupament de les destinacions, el govern prioritzarà cinc àrees: turisme d'aventura, turisme astronòmic, turisme de vi, turisme indígena i turisme cultural.
Catalunya exporta principalment a Cuba maquinària (19,5%), plàstics (8,3%) i matèries colorants (6,6%), segons dades del 2018.
Equipament, accessoris i productes per a col·lectivitats i canal horeca: L'increment nombre de turistes que rep Cuba, juntament amb el foment dels serveis per a aquest sector i el de la restauració requereix equipament i subministraments, un àmbit en què les empreses catalanes poden trobar oportuntiats de negoci.
Es necessiten models de gestió per al sector de l'hosteleria i restauració, així com per a la valorització del patrimoni històric i cultural.